cyanic-selkie/wikianc huggingface dataset:
پلاج ميرامار
التهيئة
تبناو ف لپلاج ميرامار شي ويداديات وإقامات ديال السكنة، لمسألة لي ماعجباتش لمجتمع لمدني ديال مدينة لمحمدية، حيت هاد لبنايات ماحتارماتش لمسافة لقانونية بينها وبين لپلاج، و تسببات ف ضياع الكثبان الرملية ديال لپلاج لي فقدات توازنها.
لبيئة
لمجتمع لمدني ديال مدينة لمحمدية نتاقد بزاف الناس لي تايسيرو لمدينة والشأن لعام لمحلي فيها، بسبب لپلاج ميرامار لي توسخ لما والرملة ديالو، بسبب لغبرة لكحلة ديال الشاربون، والزبل دلباطويات ديال لپيطرول ولوسخ ديال لواد لحار، كيف ما أكدات شي دراسات بلي لميزانية ديال رواسب دالرملة فهاد لپلاج، فيها اختلالات مرتابطة بالدينامية لعامة ديال الساحل دلمحمدية. <mapframe latitude="33.708776" longitude="-7.387447" zoom="13" width="288" height="149" align="left">{ "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ -7.387776,         33.708153        ]      }    }  ] }
عمر عرشان
عمر عرشان (توفّا ف 14 يوليوز 2022) كان شاف طبّاخ ؤ پودكاستر مغريبي. عمر عرشان تّعرف لمرة لّولة فاش لواليدة ديالو صوّراتو على عمر 8 سنين ؤ هوّا كيطيّب، ؤ من ديك سّاعة بدا كينشر ڤيديوات ديالو ديال طّياب ف فيسبوك ؤ إنسطاڭرام لي تشافت بزاف ف لمغريب.
ف 2017 ربح جايزة شخصية د لويب د لعام ف ماروك ويب أواردس، ؤ ف 2020 ختارتو ليونيسيف كا سفير شاب ل حقوق طّفل.
كان مريض ب تّصلب لڭلضمي (نفس لمرض لي كان عند لفيزيسيان نّڭليزي ستيڤن هوكين) ؤ مات على 16 عام.
الصغير المسكيني
الصغير المسكيني (مزيود ف 1942 ف كازا) كاتب ؤ موخريج مسراحي ؤ شاعر مغريبي.
حياتو
قرا ف لمعهد لإسلامي ف تارودانت، ؤ مشا موراها ل جامعة بغداد فين خدا ليصونس ف سّوسيولوجيا عام 1976، ؤ ديپلوم من معهد لبوحوت و دّيراسات لعربية ف بغداد عام 1986. بدا كينشر أعمال من 1960، ؤ أسس فرقة مسرح لورشة ف كازا. نضمّ ل تّيحاد كتاب لمغريب ف 1961، ؤ ساهم ف تأسيس مركز لمسرح تّالت ل لأبحات و دّيراسات دّرامية، كيما شرف على إدارة مجلة "المدينة" ف تّمانينات. بزاف د لأعمال ديالو تنشرو ف جورنالات ؤ مجلات ف لمغريب ؤ ف لمنطقة د لمينا.
سيناريو
كتب سيناريوات ديال أفلام ؤ سيريات بحال:
عاصي الحلاني
محمد مزين الحلاني أولا عاصي الحلاني هو مغني و ممتل لبناني.
آدم
آدم (ب لعبرية '، ب لآرامية '، ب ليونانية ) هو شخصية دينية كاينة ف سفر التكوين, لعهد الجديد، و لقرآن و تدكر عند لمورمون و كتاب لإيقان. و على حساب لقصة د لبدية تاع لخلق ف ديانات لإبراهيمية, آدم هو أول بنادم لي خلقو الله ف لوجود، على صّورة ديالو.
أصل سّمية
كلمت آدم ب لعبرية عندها بزاف د لمعاني، ؤ مخدّمة ب شكال مختالفين ف لعهد لقديم، بحال "لبشرية" بشكل عام، "شخص"، "بنادم" (راجل ؤلا مرا)، ؤلا "راجل". لكلمة مرتابطة إيتيمولوجياً ب "أداما" لي كاتعني "أرض" ؤلا "تراب".
آدم ف لإسلام
تيأمنو لمسلمين بلي آدم هو أول واحد خلقو الله من لبشر. على حساب رّواية لإسلامية، آدم خلقو الله على صورتو و نفخ فيه روح ديالو. و ڭال ل لملايكة يركعو ليه (ب لحتيرام) و ركعو، من غير إبليس ماركعش حيت عتابر راسو خير من آدم.
الرومانية
الرومانية (ب ؤلا ) لوغة لاتينية شرقية، كاتّعتابر لوغة رسمية ف رومانيا و مولدوڤا، و مهضورة عند أقليات ف بلدان مجاورة ليهوم بحال بلغاريا، هنڭاريا، صربيا و ؤكرانيا، و عند مهاجرين رومانيين ف بزاف د لبلدان. عدد لهاضرين بيها كا لوغة لولة و تانية كيوصل ل جوايه 29 مليون شخص، منهوم 24 مليون تقريباً كاتّعتابر لوغة د لأم ديالهوم.
عند مّالين الليسانيات، هاد اللوغة كاتسمّا شي مرات الضاكو-رومانية Daco-Romanian، باش تّميّز على لأرومانية Aromanian، لميڭلينو-رومانية Megleno-Romanian، و لإصطرو-رومانية Istro-Romanian، لي كاينتاميو كاملين ل لفرع الشرقي ديال اللوغات اللاتينية. ف مولدوڤا، كاتسمّا الرومانية ب "لمولدوڤية"، وخا الدستور الرسمي د لبلاد د 2013 كيڭول بلي "اللوغة الرسمية د لجمهورية هيّا الرومانية".
1223
1223 هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 1223 ف لإيرا لعامة ؤ لفترة د بعد لميلاد، نمرة 23 ف لقرن 13، ؤ نمرة 4 ف لعقد ديال عوام 1220.
1223 كيوافق 619-620 ف تّقويم لهيجري ؤ 2173 ف تّقويم لأمازيغي ؤ 11223 ف تّقويم لهولوسيني.
426 قبل لميلاد
426 قبل لميلاد هوّا عام ف تّقويم ليولياني ف لفترة د قبل لميلاد، نمرة 5 ف لقرن 5 قبل لميلاد، ؤ نمرة 4 ف لعقد ديال عوام 420 قبل لميلاد.
426 قبل لميلاد كيوافق 1080 ق.هـ-1079 ق.هـ ف تّقويم لهيجري ؤ 525 ف تّقويم لأمازيغي، ؤ 328 ف تّقويم رّوماني، ؤ 9575 ف تّقويم لهولوسيني.
سلام أريفي
سلام لمونس (بلأمازيغية: ⵙⴻⵍⵍⴰⵏ ⵍⵎⵓⵏⵙ)، اللي معروف ب سميت سلام أريفي، ولاّ سلام الريفي (تولد ف 1957 ف تفارسيت - مات نهار 23 أكتوبر 2003 ف لحسيمة) كان مغني مغريبي تيغنًي بالريفية.
خرّج أول ألبوم ديالو ف 1979، ملّي كانت عندو 22 عام. من موراها دار بزاف د لأغاني اللي خلاوه معروف بزاف ف لمنطقة ديالو. توفّا نهار 23 أكتوبر 2003 من مورا كسيدة ف الطريق.
لأغاني ديالو
سلام أريفي معروف بزاف عند الناس اللي تيسمعو لأغاني الريفية، وعندو عدد د لأغاني لمعروفة، منها بحال دابا:
لفاسي
لفاسي هيّا كنية ديال أشخاص ؤلا فاميلات لي عندهوم ؤصول ؤلا رتيباط ب مدينت فاس ف لمغريب. من بين شّخصيات لي تعرفو ب هاد لكنية (علا حساب تاريخ فين تزادو):
عمرو دياب
عمرو عبد الباسط عبد العزيز دياب أولا عمرو دياب هو مغني و ممتل مصري تزاد نهار 11 اكتوبر 1960 ف پورسعيد. هو من اكتر لموغنيين ناجحين و لمعروفين ف شمال افريقيا و الشرق لوسطاني و دخل لموسوعة ڭينيس حيت ربح وورلد ميوزيك أوورد 7 د لمرات، و من لأغاني نّاجحة ديالو كانلقاو تملي معاك، نور العين، ولا على بالو، أنا عايش، ليلي نهاري.
1224
1224 هوّا عام مكبس ف تّقويم لڭريڭوري بدا نهار تنين ؤ سالا نهار تلات. هوّا لعام نمرة 1224 ف لإيرا لعامة ؤ لفترة د بعد لميلاد، نمرة 24 ف لقرن 13، ؤ نمرة 5 ف لعقد ديال عوام 1220.
384 قبل لميلاد
384 قبل لميلاد هوّا عام ف تّقويم ليولياني ف لفترة د قبل لميلاد، نمرة 3 ف لقرن 4 قبل لميلاد، ؤ نمرة 6 ف لعقد ديال عوام 380 قبل لميلاد.
384 قبل لميلاد كيوافق 1037 ق.هـ-1036 ق.هـ ف تّقويم لهيجري ؤ 567 ف تّقويم لأمازيغي، ؤ 370 ف تّقويم رّوماني، ؤ 9617 ف تّقويم لهولوسيني.
كونصيپط
لكونصيپط ؤلا لمفهوم (النݣليزية ؤ لفرانساوية: Concept) (لعربية: مفهوم) هو واحد لفكرة مجردة. لكونصيبطات هوما الساس ؤلا الياجور للي كا يتكونو منهم لمبادئ، التفكير ؤ لمعتقدات. كايلعبو دور مهم ف لعريف (النݣليزية: Cognition). على هاد لاساس، لكونصيپطات كا تدرسهم بزاف ديال الديسيپلينات بحال: اللسانيات، السيكولوجيا، الفلسفة. ؤ هاد الديسيپلينات كاتهتم ب الهيكل لمنطيقي ؤ السيكولوجي د لكونصيپطات، ؤ كيفاش كايتحطو مع بعضياتهم باش يكونو أفكار ؤ جوملات. الدراسة د لكونصيپطات كانت عتبة للي من فوقها خرجات للوجود واحد لمقاربة متعددة-الديسيپلينات سميتها لعولوم لمعرفية.
ف الفلسفة لمعاصرة، كاين عالاقل ثلاثة ديال الطرقان الشايعين ديال كيفاش نفهمو أشناهو لكونصيپط:
لكونصيپطات ممكن يتنضمو ف واحد السلوم هيراركي، فين النيڤووّات للي من فوقو كاتسمى "الدرجة لفوقانية" ؤ النيڤووّات من تحتو كاتسمى "الدرجة التحتانية". زيد عليها، كاين النيڤو "أساسي" ؤلا "وسطاني" للي أغلب الناس ممكن يعرفو فيه شي كونصيپط. مثلا: "لكرسي" مثال ديال كونصيپط د نيڤو أساسي للي الدرجة الفوقانية ديالو هي "أتات" ؤلا "فراش" ؤ الدرجة التحتانية ديالو هي "كرسي د البيرو". تصغير|التصور ديال لكونصپط د شجرة. التصاور الربعة لفوقانيين د شجر ممكن يتختاصرو تقريبا ف واحد لجينيرالزاسيون (تعميم) ديال لفكرة د شجرة كيما مصورة التحت.
لكونصيپطات ممكن تكون مضبوطة ؤلا مامضبوطاش. فاش لعقل كا يدير واحد الجينيرالزاسيون بحال لكونصيپط د شجرة، كا يخرج وجوه الشبه بين بزاف د لأمثلة د داك الكونصيپط؛ التبسيط داك لكونصيپط كا يمكّن من التفكير على نيڤو عالي. واحد لكونصيپك كايتجسد بݣاع التجسيدات ديالو الكاينة ؤ لممكنة، سوا كانو حاجات ف لعالم لحقيقي ؤلا أفكار.
لكونصيپطات كا يتدرسو كا مكونات د لعريف د بنادم (النݣليزية: Human Cognition) ف لعولوم لمعرفية ؤ الديسيپلينات د اللسانيات، السكولوجيا، ؤ لفلسفة، فين ضاير واحد النقاش على واش لعريف ولابدة يجرى على طريق لكونصيپطات. لكونصيپطات كا تفورميلاو باستمرار ف لماط، لانفورماتيك، الضاطابيزات، ؤ الداكا لصطيناعي. أمثلة د لكونصيپطات د نيڤو عالي ف هاد الضومينات هوما الكلاصات، السكيمات، ؤ لكاطيݣورات. ف الستيعمال العادي د كلمة كونصيپط كا يعني فيكرة.
طيوح (ماط)
تصغير|الطيوح الطيوح ؤلا لڭراديان (ب ؤلا ) ديال مستقيم هوّا واحد لعاداد لي كيحدد لإتجاه direction و النزولية ؤلا لميلان steepness ديال لمستقيم. ف لعادة كيتّرمز ليه ب لحرف m. أول تخدام د هاد الرمز ل الطيوح كان ف خدمة ديال لماطيماتيسيان لإرلاندي ماثيو ؤبراين ف 1844، لي كتب لمعادلة ديال خط مستاقم هاكا y = mx + b.
رواية إنجيل الأمازيغ العهد الأخير
انجيل الأمازيغ العهد الأخير هي رواية تصدرات فأواخير سنة 2019 من طرف الروائي المغريبي عبد الله لحسايني عن دار مكتبة سلمى فـ تيطوان. بديل=رواية د انجيل الأمازيغ العهد الأخير. ديال الكاتب لمغريبي عبد الله لحسايني|تصغير|رواية د انجيل الأمازيغ العهد الأخير. ديال الكاتب لمغريبي عبد الله لحسايني
تفاصيل ديال الرواية
كتحكي على بطل رواية سابقة لنفس الكاتب واللي سميتو سعيد واللي رجع مهتم باللاهوت المسيحي خصوصن للقس المسيحي المعارض اللي يتسمى
آريوس اللي عاش فلقرون اللولى المسيحية. بطل الرواية مهتم تا بالتاريخ و لمخطوطات نقدر يكتشف مخطوطات ديال انجيل بالأمازيغية هاذ الإنجيل مكتوب فيه على القس آريوس. البطل لي سميتو سعيد و تا بطاليوس غادي يوليو يلقبوه بآريوس من كثرة ما يهدر عليه. ولحقاش مهتم بالفيزيك الكمومية ويحاول بلمساعدة ديال الاستاذ ديالو انو يلقا طريݣة باش يخرج من هاذ العالم ويرجع للماضي باش يتلاقا هاذ القس.
لبطل غادي يموت بعد سنوات ولكن بدل أنو يتحقق الهدف ديالو الناس غادي ترجع للعادة القديمة ديالها بحال ما صرت تاحاجة.
الكاتب عبد الله لحسايني عندو رواية أخرى سميتها بطاليوس عاد إلى مقدونيا وفهاذ الرواية انجيل الأمازيغ كيعتمد على فقرات من الرواية الأولى كما لو كانت الجزء الثاني باش يبيين الترابط بيناتهم وباش يخلق نوع من الواقع الافتراضي الأدبي..
بديل=كاتب الرواية عبد الله لحسايني|تصغير|كاتب الرواية عبد الله لحسايني
سبتة
سبتة مدينة مستاقلة تابعة إدارياً ل سپانيا على ضّفة شّمالية د لمغريب، بعيدة ب 45 كيلوميطر على طانجا (73 كيلوميطر ب صّوݣان). سبتة من بين لبلايص لقلال ف إفريقيا لي باقة تحت حتيلال سپنيولي ؤ ؤروپي، لوخرين هوما مليلية، ݣزاير لكاناري ؤ شي ݣزاير قلال مامسكونينش. لمدينة جات حدا جبل هاشو لي يقدر يكون هوّا لموضع لجانوبي ديال لعمايد د هرقول ف لعصور لقديمة (لحتيمال لاخور هوّا جبل موسى). على راس جبل هاشو كاين ݣصر مستعمل كا قشلة عسكارية سپنيولية.
1228
1228 هوّا عام مكبس ف تّقويم لڭريڭوري بدا نهار سبت ؤ سالا نهار لحد. هوّا لعام نمرة 1228 ف لإيرا لعامة ؤ لفترة د بعد لميلاد، نمرة 28 ف لقرن 13، ؤ نمرة 9 ف لعقد ديال عوام 1220.
سبتة
سبتة تاريخياً كاتّعتابر مدينة مغريبية، ؤ كانت تابعة ل مملكة موريطانية ب سميت "أبيلا". فاش تّحتلات لمملكة من طاراف رّومان، غادي يسمّيوها سيپتيم فراتريس (لخوت سّبعة) ؤلا بختيصار "سيپتيم" ، لي منها جات سبتة. سبتة كانت جزء من لإمبراطوريات ؤ لممالك لإسلامية لي حكمات لمغريب، ؤ تّحتلات من طاراف لبرطقيز ف 1415. ف 1580 دازت تحت سّلطة د سپانيا، ؤ من ديك سّاع حاولو بزاف د سّلاطين، من بينهوم مولاي سماعيل باش يسترجعوها، بلا فايدة.
1228
1228 كيوافق 625-626 ف تّقويم لهيجري ؤ 2178 ف تّقويم لأمازيغي ؤ 11228 ف تّقويم لهولوسيني.
سبتة
بعد 5 د لقرون ديال لحتيلال سّپنيولي لمسيحي، سبتة ولا عندها طابع ؤروپي كتر من ما هوّا موري مغريبي. يلاه تّلت د سّكان د سبتة لي مسلمين، ولاكين شي 63% د سّبتيين أصلهوم مغريبي ؤ كيستعملو دّاريجة بشكل يومي. بزاف د لموهاجرين من إفريقيا كيحاولو يدوزو ل ؤروپا من لحدود ديال سبتة، داكشي علاش سّلطات سّپنيولية دايرة عليها حماية أمنية كبيرة. أهم لأنشطة لقتيصادية ديال سبتة هيّا لإدارة لعومومية، صّيناعة د صّيد لبحري، صّيناعة د شّراب، لميطالورجي، ؤ لإصلاح د لماكينات. سّياحة حتا هيّا بدات كاتاخد أهمية ف سّنوات لّخرة. لمؤسسات لمحلية ديالها ف لمستوى لجامعي تابعة ل جامعة غرناطة.
1234
1234 هوّا عام ف تّقويم لڭريڭوري بدا نهار لحد ؤ سالا نهار لحد. هوّا لعام نمرة 1234 ف لإيرا لعامة ؤ لفترة د بعد لميلاد، نمرة 34 ف لقرن 13، ؤ نمرة 5 ف لعقد ديال عوام 1230.
383 قبل لميلاد
383 قبل لميلاد هوّا عام ف تّقويم ليولياني ف لفترة د قبل لميلاد، نمرة 2 ف لقرن 4 قبل لميلاد، ؤ نمرة 7 ف لعقد ديال عوام 380 قبل لميلاد.
صغيوراني
تصغير|الصغيوراني ؤ لمساليش على المحور د الأعداد الهيپيريالية
ف لماط، العدد الصغيوراني (نݣليزية: Infinitesimal) هو لمقدار لّي قرب ل 0|الزيرو من أي عدد حقيقي و عمرو ما كايكون زيرو. لأصل د كلمة Infinitesimal جاي من (لاتينية: Infinitesimus) هي كاتعني الرتبة لـInfinityية ف واحد التستيفة. ب الدارجة كلمة الصغيورانية هي نيولوجيزم جات مركب من كلمة صغيور و اللاحق اني للي يعني الرتبة.
الصغيورانيين ما موجودينش ف السيسطيم د لاعداد لحقيقية السطوندار، ولكن موجودين ف سيسطمات ؤخرين ديال لاعداد بحال السيسطيم د لاعداد السريالية ؤ السيسطيم د لاعداد الهيپيريالية، للي ممكن نفكرو فيهم عبارة على لاعداد لحقيقية مزيود عليهم لعبرات الصغيورانية ؤ لممسالياش (النڭليزية: Infinity)؛ هاد الزيادات معاكسين مع بعضياتهم.
لاعداد الصغيورانية تزادو مع التطور ديال لحساب الصغيوراني، فين لشتيقاق تعتابر كا قسمة د جوج لعبرات صغيورانيين. هاد التعريف ما كانش مفورماليزي بطريقة مضبوطة. مع التطور د لحساب الصغيوراني، الصغيورانيين تعوضو ب الليميط للي ممكن تتحسب غير ب لاعداد الحقيقية السطوندار.
الصغيورانيات رجعات ليهم الشعبية ديالهم ف لقرن 20م مع أبراهام روبينسون للي ديڤلوپا التحليل لماسطوندارش ؤ لاعداد لهيپيريالية، للي مور قرون تاع الخلاف، بينات بلي داك الطريقة لقديمة ديال التعاطي مع لحساب الصغيوراني مشروعة.
1240
1240 كيوافق 637-638 ف تّقويم لهيجري ؤ 2190 ف تّقويم لأمازيغي ؤ 11240 ف تّقويم لهولوسيني.
جبل هبري
تصغير|300x300بك|جبل هبري ف شتوة. جبل هبري هو مخروط بركاني واصل لعلو ديالو ل 2104 ميترو علا لهضبة لبازلتية د أزرو ف لأطلس لمتوسط ف لمغريب.
جّبل معروف عند لمغاربا ب لحدورا ديالو لعامرة بتلج لي كيتزلقو ف شتوة.
لموضع
جبل هبري جا بعيد غير ب 8 كيلوميطر من لجانوب لغربي د ميشليفن ؤ ب تقريبان 26 كيلوميطر علا إفران ف لجانوب.
تاريخ
أخر نشاط بركاني تشجل ف هبري كان ما بين 1.8- ؤ 0.5- مليون عام، لي هو أجدد واحد ف تاريخ جيولوجي د لمغريب. لمخروط سطرومبولي مأرخ بين 1.6- ؤ 1- مليون عام.
سياحة
ف شتوة، خصوصا ملي كيطيح تلج، جبل هبري كيولي عليه لإقبال من نّاس لي كيديرو سّياحة جّبلية.
347 قبل لميلاد
347 قبل لميلاد هوّا عام ف تّقويم ليولياني ف لفترة د قبل لميلاد، نمرة 6 ف لقرن 4 قبل لميلاد، ؤ نمرة 3 ف لعقد ديال عوام 340 قبل لميلاد.
347 قبل لميلاد كيوافق 999 ق.هـ-998 ق.هـ ف تّقويم لهيجري ؤ 604 ف تّقويم لأمازيغي، ؤ 407 ف تّقويم رّوماني، ؤ 9654 ف تّقويم لهولوسيني.
متطابقات هامة
تصغير|200px|لحل ال[[تسطاري د لمتطابقة لهامة د الدرجة 3 ]]
لمتطابقات لهامة مصطلح ف لماط كيشير ل متساويات مخدّمين بزاف فتبسيط التعابير و حل لمسايل، سيرتو لي كيكونو فيها پولينومات. متلاً التعبير (a+b)^2 يقدر يتّكتب ب هاد الشكل:
متطابقات هامة د الدرجة 2
لمتطابقات لهامة من الدرجة التانية (لي لؤس فيها كيساوي 2) ب جوج حدود a و b هي:
ب 3 و 4 د لحدود:
كوامي نكروما
لقراية ؤ لبدية د نخيراط ف سّياسة
تولد كوامي عام 1909 ف ساحل الذهب (كوت دور)، سميا لي عطاتو الإمبراطورية البريطانية لغانا. واخا هو جاي من عائلة ماشي لاباس عليها، كان هو كيقرا ف مدراسا ديال لفلوس لي كانت ديال الناس المرفحين، هاد التعليم كان الهدف ديالو هو يصنع واحد النخبة ديال الناس ولاد البلاد لي يقدرو يرجعوهم عملاء ديالهم. ملي سالا القرايا ديالو الابتدائية لي قراها معا النصارا اليسوعيين، ملي ولات عندو 17 عام، كان مرشد ديال التلاميذ، و هو يعجب واحد المفتش لي صيفطو يقرا ف ضواحي أكرا ف مدرسة "أشيموتا" لي معروفة بالنيڤو ديالها الطالع. من بعد، ف 1935 مشا يقرا ف لجامعة، سافر لميريكان باش يكمل قرايتو ف جامعة لينكولن، بقا كيخدم باش يصرف علا راسو باش يقدر يخلص قرايتو (قال بلي الاعوام لي دوز فميريكان كانو كاملين عذاب)، شد ليصونص ديال ليكونومي و سوسيولوجي ف 1939. ف نفس الوقت لي كان مسجل فيه  يقرا علم للاهوت (الطيولوجي) ف نفس جامعة ديال لينكولن، تسجل باش يقرا الماستر ف جامعة پينصلڤينيا و غادي ياخد منها الماستر د لفلسافة ف 1943.
كان حتا عضو ديال واحد الجمعية ديال الطلاب الأفارقة لي عاون باش يولي "جمعية الطلاب الأفارقة ف ميريكان و كانادا" و ولا رئيس ديالها مابين 1942 و 1945. الجورنال ديال الجمعية كانت كاتنشر و كانت تجمع ديال الأفكار الپان إفريقية. نكروما كان مهتم بالمواضيع ديال الاستعمار و الإمپيريالية.
قبل شوية مايمشي من ميريكان لبريطانيا، فين غادي يتدار المؤتمر الپان إفريقي د 1945، كتب واحد الكتيب سميتو "نحو التحرر الوطني" لي غادي يعطي فيه التحليل ديالو للاستعمار، و وصف الاستعمار بلي هو النتيجة ديال الحاجة د الرأسمالية باش ياخدو المواد الخام بأقل تكلفة ممكنة، و يلقاو لي يخدم ليهوم بثمن قليل و يلقاو فين يبيعو هاداكشي لي نتجو كتر من لقياس. بان ليه حتا بلي داكشي لي كانو كيقولو بلي الدول الاستعمارية باغا تدخل الحضارة لهادوك الدول لي ستعمرو غير كذوب باش يغطيو علا الاسباب الحقيقية ديال الاستعمار. ف لندن، غادي يدخل ل واحد النقابة ديال الطلاب د غرب إفريقيا و بدا كيقرا القانون ولكن بقا غير شوية حيت دغيا ولا مفرغ وقتو للسياسة. كان مشارك معا واحد المناضل شيوعي جورج پادمور باش يكتبو البيان فينال ديال مؤتمر مانشستر الپان إفريقي.
أب الاستقلال د غانا
تصغير|تصويرة ديال كوامي نكروما ف [[ارشيڤات الوطنية د بريطانيا.]] رجع لساحل الذهب ف 1947 و ولا الأمين العام د لحزب الاستقلاليين (المؤتمر المتحد لساحل الذهب UGCC). الحزب كان فيه ناس مهمين ولاد البلاد، و لكن كانو مامصوقينش بزاف بمشاكل ديال الفقراء و كانو عندهم الأهداف لي كاتوافق معا الأهداف ديال المستعمرين. نكروما حول هاد الحزب لواحد الحزب شعبي و جامع الناس بزاف، 3 ديال جورنالات د لپروماڭوند تصاوبو و كان عندهم إقبال، و لحزب صاوب فرع ديال الشباب و نكروما بدا كيدير بزاف ديال المؤتمرات. الإدارة د الاستعمار قمعات هادشي، 6 ديال القادة د لحزب تشدو، و بداو كيديرو الرقابة علا داكشي لي كيلوح الحزب. ف فبراير 1948، البوليس تيراو فواحد المتظاهرين، قتلو 20 منهم و خلاو مئات د ناس جرحى. القادة د لحزب خافو و حيدو نكروما من الپوصط ديالو. تشد نكروما و ضرب شهرين د لحبس معا واحد القادة خرين.
ف 12 يونيو 1949، بدعم ديال المنظمة د شباب د لحزب لي كان فيه، نكروما علن قدام 60 ألف واحد أنه غادي يأسس واحد الحزب جديد : حزب المؤتمر الشعبي (CPP). نكروما لي كان باغي و كيطالب بالاستقلال، طلب من الناس يديرو المقاطعة و دعاهم للعصيان المدني، و هادشي لي خلاه يشدوه البوليس البريطاني ف 1950 و غادي يتضرب ب 3 سنين د لحبس. و لكن واخا هاكاك، الإضرابات و المظاهرات لي داروهوم هاد الحزب الجديد كانو سالاو فلخر باش يتدار دستور جديد لي كان كيقول بلي غادي يكون واحد المجلس تشريعي لي غادي يكون فيه 75 واحد إفريقي و كان الدستور كيضمن حتا نتيخابات بلدية. ف 8 فبراير 1951، الحزب لي دار جاب 34 مقعد من 38 ديال مجلس مدينة أكرا، و ربح حتا فنتيخابات التشريعية. واخا كان مشدود ف لحبس، نكروما ستاغل واحد النقص قانوني باش يكون مرشح ف أكرا و جاب 95% ديال الأصوات. فلخر غادي يطلق من لحبس و غادي يكون هو لي تعين باش يدير حكومة.
نكروما غادي يبقا يتنازل بزاف ديال المرات باش يهدن الإدارة البريطانية، لي كانت بزز منها تقبلو بلي هو المحاور الرئيسي ديالها. غادي يعتامد علا سياسية "افريكانيزاسيون د الإدارة و الوحدة الأفريقية"، باش يطور البنية التحتية د بلادو باستخدام هادوك الفلوس زايدا لي دخل مكتب تسويق الكاكاو. و بالتالي، المجال د التعليم و الصحة غادي ييطورو مزيان. العيالات غادين ياخدو الحق ف التصويت عام 1954.
ببوشية د ؤلام
png|تصغير|ببوشية د ؤلام ب حجم 201 ف 201. النقاطي لكوحل كيمتّلو أعداد لولية. خطوط ب تركيزات عالية د لأعداد اللولية باينين بشكل واضح مزيان. dd_numbers.png|تصغير|200x200بك|للمقارنة، هادي تصويرة ديال توزيع [[عاداد فردي|أعداد فردية عشوائية ب نفس لحجم تقريبا 200 ف 200.]] لببوشية د ؤلام (Ulam's spiral) ؤلا لببوشية د اللوليات (prime spiral) هيّ تمتيل مصوّر ديال لأعداد اللولية صاوبها لماطيماتيسيان سطانيصلاڤ ؤلام ف 1963، و خدات شهرتها ملي مارتين ڭاردنر كتب عليها ف مجلة ساينتيفيك أميريكان. هاد التمتيل د لأعداد كايتصاوب ب لكتابة ديال لأعداد الطبيعية على شكل ببوشية مربعة، و لماركاج ديال لأعداد اللولية باش يكونو لمواضع ديالهوم واضحين ف التصويرة.
محمد جودار
محمد جودار، تولد ف 21 أبريل 1956 ف دارلبيضا، هو ؤستاد ؤ سياسي مغريبي.
ببوشية د ؤلام
ؤلام و ڭاردنر لاحضو بلي بزاف د لأعداد اللولية جاو مكونصونطرين ف خطوط محددة، و فسّرو هادشي بلي كاينين دوال تربيعية بحال x2 − x + 41 كيعطيو بزاف د لأعداد اللولية يلا عوّضنا x ب أعداد طبيعية. وخا داكشي هاد لقضية مامتبوتاش تال اللامسالية، و لإكتشاف ديال ؤلام مرتابط ب مجموعة د لپروبليمات ف لماط، بحال لپروبليمات د لانضاو.
كوامي نكروما
رئيس الجمهورية
مورا نتيخابات التشريعية د 1956، الحزب ديال نكروما لي كان فيه 700.000 عضو غادي يربح 75% ديال المقاعد. نكروما، عتامد علا هاد النجاح و بزز علا بريطانيا أنها تعطيهم الاستقلال لي غادي يعلنو عليه ف 6 مارس 1957. ساحل الذهب غادي يولي ثاني مستعمرة غادا تاخد الاستقلال ديالها مورا السودان ف 1956. غادي يتزوج ف 1957 ب فتحية رزق، وحد من الأقباط د مصر. نهار الاستقلال نيت، نركروما غادي يبدل سميا ديال البلاد و غادي يحيد هاديك سمية لي عطاتها بريطانيا (ساحل الذهب)، و غادي يسميها غانا، لي كاترجع ل إمراطورية د غانا. هاد سميا دغانا ماغاديش يبقا يكون قادر يتبدل علا حساب اللغة كيفما ساحل الذهب، غانا كاتبقا نفس سميا ف جميع اللغات. غآ غادا تبقا ف كومون ويلث، و غاتولي جمهورية نهار 1 يوليو 1960.
ببوشية د ؤلام
لمصاوبة
لببوشية د ؤلام كاتدار ب هاد الطريقة: كانكتبو لأعداد الطبيعية من 1، 2، 3، و حنا غاديين من الصونطر ديال لكارو ل برا بشكل دوّاري، باش نصاوبو ببوشية.
كوامي نكروما
مناصر ديال الپان أفريكانيزم (ولا الوحدة الأفريقية)
نكروما فاهم بلي حتا دولة ماتقدر تحامي علا راسها بوحدها ضد البلدان الكبار. و حتا هادوك الحدود لي رسموهوم القوات الاستعمارية غير علا الله يقدرو يأديو لحروب. غادي ينظم معا صاحبو لي كان عضو معروف فالحركة د پان افريكانيزم، لي هو جورج پادمور، المؤتمرات الپان افريقية السادسة و السابع ف عام 1952 ف كوماسي و 1958 ف أكرا، لي كانت أول مؤتمر ديال الدوال الإفريقية المستقلة. غادي يدعي فهاد المؤامرة باش الدوال الأفريقية لخرين ياخدو الاستقلال ديالهم، و دعا باش يصاوبو واحد الهوية لي غادا تكون فوق الدول، لي هيا "الولايات المتحدة د لافريك" لي غادا ترجع القارة من أكبر القوى ف لعالم.
محمد جودار
حياتو
تولد جودار ف أبريل 1956 ف بن مسيك. باه محمد بن عبد الله جودار تولد ف 1930 ف شياضمة ؤ شارك ف لمقاومة لمسلحة ضد ستيعمار لفرانساوي، ؤ تشد ف 10 مارس 1955 ؤ تحبس ف لحبس د دارلبيضا، فين تقتل ف 21 مارس.
كوامي نكروما
مناصر ديال الپان أفريكانيزم (ولا الوحدة الأفريقية)
باش يوصل لهاد الهدف لي دار، ف 1958 غادي يدير معا رئساء و قياد إفريقين خرين باشي يديرو واحد السياسة إفريقية موحدة. ف نفس العام، غادي يكون أول واحد غادي يعون غينيا لي تستاقلات و لي كان علا الرأس ديالها أحمد سيكو توري، غادي يعطيه واحد الكريدي ديال 10 مليون جنيه استرليني. غادي يحاول يدير أول خطوة باش يوصل لهاداك الپان افريكانيزم لي كيحلم بيه، و غادي يصاوب ف 1 ماي 1959 واحد الاتحاد معا غينيا، و لي غادا تدخل ليها حتا مالي ف 24 دجنبر 1960. و لكن واخا هاد الاتحاد عمرو ماتحيد، كيبقا غير رمزي. ف مارس 1963، غادي يساهم ف الكتابة ديال ميثاق منظمة الوحدة الإفريقية، و لكن الفكرة ديالو ديال يصاوبو واحد الحكومة مركزية ديال لافريك ماغاداش يقبلوها. ف يوليو 1962، غادي يدعم بشكل غير رسمي الحزب الاشتراكي واخا هو كان كيقول بلي ماعندو حتا نحياز. كان معزول ف بلادو، و ولا كيتعزل حتا معا الخارج. هاداكشي لي بدا كيدير ماعجبش الدول د لغرب ( CIA قالت بلي "نكروما كان كيدير كتر باش يخرب المصالح ديالنا كتر من أي راجل إفريقي كحل" ) و حتا شي وحدين من القياد الأفارقة كانو كيتاهموه بلي باغي ينشر الشيوعية ف لافريك بهاد الپان أفريكانيزم ديالو.
ببوشية د ؤلام
لمصاوبة
موراها كانخليو غير لأعداد اللولية ؤلا كانماركيوهوم بشكل واضح:
كيبان ديجا بلي لأعداد اللولية مركّزين على لأقطار ديال لكارو. هاد لملاحضة كاتبقى صحيحة قدّما كان الطول د لحرف ديال لكارو ديال لببوشية لي تصاوب. ف لعادة لببوشية د ؤلام كاتّبدا ب 1، ولاكين كانحصلو على نفس النتيجة وخا نبداو ب أي عاداد أخور.
كوامي نكروما
مناصر ديال الپان أفريكانيزم (ولا الوحدة الأفريقية)
نكروما غادي كان كيشجع هادوك الناشطين الأفارقة لخرين باش يحيدو هادوك الأساليب العنيفة لي كانو كيديرو و كيحامي علا الفكرة ديال أنه أحسن حل باش تاخد الاستقلال ديالك و تتفاهم معا المستعمرين هوما التعوان الحكومي مع المستعمرين و العصيان المدني. الحروب ف دزاير، ف كاميرون، و المستعمرات البرتقيزية و نقيلاب ضد الحكومة الوطنية د پاتريس لومومبا ف لكونڭو ماغاديش يبدلو ليه الرأي ديالو و غادي يبقا كيدافع علا هاد النظرة ديالو لي كانت ضد العنف ديال محاربة الاستعمار حتال 1966. ف 1970 غادي يدوي ف لكتاب ديالو "صراعات الطبقات ف لافريك" علا "الأوهام" ديالو د شحال هادي : "ما حد الطبقات لي مستفيدة ماحساتش بالاضطرار، ماعمرها غادا تتنازل علا السلطة، إلا لا حسات براسها مضطرة، ماكين حتا حدث تاريخي كبير لي تدار بلا عنف".
محمد جودار
حياتو
قبل مايدخل جودار ل سّياسة، خدم ؤستاد ديال لماط.
كوامي نكروما
السياسة الاقتصادية
الاستقلال ديال البلاد ماغاديس يجيب تغيير جذري علا السيستيم لي كان الاستعمار. الحكومة غادا تحاول تنوع الاقتصاد د غانا و طورات الصناعة الثقيلة باش تقلل الاعتماد علا لخاريج. البنية التحتية د غانا غادا تطور مزيان معا البني ديال باراج كهرومائي د اكوسومبو (912 ميڭا واط) و لمصاوبة د مرصا كبيرة ف تيما لي غادا تكون متاصلة ب لعاصمة ب لوطوروت، ولكن الثمار ديال هاد التطور الصناعي ماغاديش يحسو بيه السكان ديريكت، و غادي يكفس الاقتصاد د غانا حيت غادي يتزاد العجز العام و عجز الميزانية، و واخا الحكومة دارت واحد الاقتصاد لي معتامد علا مبادئ الرأسمالية، هادوك الاستتمارات من لخاريج كانو قلال بزآف. و واخا كان غلاء الأسعار و التدخم غادي و كيطلع، الساليرات ديال مزارعي الكاكاو كانو غادين و كينزلو من 1954، و داكشي زاد نيت علا الأزمة الاقتصادية لي كانت.
محمد جودار
ف سياسة
ف 2007، دخل ل مجليس نّواب مورما ربح نتيخابات تشريعية ف دايرة د بن مسيك. مازال باقي برلاماني حتال دابا، مورما عاود ربح لمقعد ديالو ف تلاتة لولايات من بعد.
كوامي نكروما
السياسة الاقتصادية
ف لبدية ديال الستينات، نكروما غادي يسالي معا النظام الليبيرالي ديال الاقتصاد د لبلاد ملي طاحو الأثمنة ديال الكاكاو و طلعو بزاف الأثمنة ديال المنتجات المستوردة. غادي ينتاقد "التبادل لي ماشي متكافئ" لي كان كيخلي البلدان الكبار أنهم يشريو المواد الخام بثمن رخيس و كيزيدو ف أثمنة ديال المنتجات المصنعة. و ف لواقع، علا حساب المؤرخ بازيل ديڤيدسون، ملي تزاد الإنتاج ديال الكاكاو د  غانا من 300.000 طن ف 1960 ل 494.000 طن ف 1965، ولكن الفلوس لي دخلو هادشي ف 1965 كانو قل من داكشي لي كان ف 1960. ديك لوقيتة كانو العلاقات معا الدول د لغرب غادين و كيخيابو، نكروما غادي يعتامد رسميها علا الماركسية ف المؤتمر لحداش د لحزب ديالو. تحت واحد المذهب سميتو "كونسيونسيزم" ولا "نكرومانيزم" غادي يعتامد علا اقتصاد مخطط و دار واحد الخطة ديال سبع سنين ف 1964، لي غادي يكون فيها بزاف ديال الاستتمار العمومي و غادي ينزل الاعتماد الاقتصادي علا الخارج. و لكن هاد الخطة كانت دارت تقييم غالط فين كان كيتصحاب ليهم بلي غانا قادرة تجمع راس المال الداخلي و ماكنش مدخلين تأمين التجارة الخارجية. و أخيرا، هاد الفترة كانت كتتميز بإهدار الموارد الطبيعية، و الفساد تزاد، و معدل البطالة تاهوا تزاد و فشل القطاع الزراعي. هاد السياسة الاقتصادية الجديدة زادت ف تكلفة العيش بنسبة 43% مابين 1963 و 1966، و حتا كانت فوضى في الأسواق لي تزاد بسبابا السوق السوداء، و حتا الصتوك نقص.
محمد جودار
ف سياسة
تنتاخب ب تصفيق أمين عام ديال حيزب تيحاد دوستوري ف 1 أكتوبر 2022 بلاصت محمد ساجد.
ف رياضة
جودار هو رايس د لفرقة د لفتح لبيضاوي د كورة لي كاتلعب ف لقيسم لّول هواة. ف 2011، تنتاخب رايس د لعصبة د دارلبيضا د كورة ؤ مازال باقي ف لپوصط ديالو مورما تجدد تلاتة د لمرات.
كوامي نكروما
سياسة د التعليم و الثقافية
نكروما خدم حتا باش يعزز الثقافة الپان أفريقية. ماكانتش عاجبو كيفاش كان التمحور الأروپي فالكتب المدرسية، اذن غادي يصاوب المتحف الوطني د غانا لي غادي يحل 5 مارس 1957، و غادي يصاوب حتا مجلس فنون غانا و مكتبة بحوث ديال الشؤون الأفريقية ف 1961، و شركة الأفلام د غانا ف 1964. ف 1962 غادي يصاوب حتا معهد الدراسات الأفريقية.
محمد جودار
ف رياضة
ف 2014، دخل معا فوزي لقجع ف ليستة لي ترشح بيها ل لجامعة لملكية لمغريبية د لكورة، ؤ ولا موراها رايس د لجنة تنضيم لمسابقات ف لمكتب لمديري.
كوامي نكروما
سياسة الأسرة و سياسة ديال حقوق العيالات
واحد الحملة ضد العرا ف شمال د لبلاد غادي يكون عليها اهتمام بزاف بفضل هانا كودجو، من قيادات حزب د كوامي و واحد الناشطة لي عاون و شجع باش تدخل ف السياسة. هانا كودجو غادا تصاوب رابطة النساء د غانا و خدمات علا التغدية، تعليم الأطفال و توزيع الحوايج. هاديك رابطة د النساء غادا تدير واحد المظاهرة ضد التجارب النووية د فرنسا ف الصحراء. و لكن هانا كودجو غادا تعرض للتهميش ف الحزب لصالح المنظمات لي كان ممكن تسيطر عليها بسهولة. ف 1960، واخا هانا كودجو و إڤلين امارطيفيو رفضو، رابطة النساء غادا تفيزيوني معا الجامعة الوطنية د العيالات د ساحل الذهب و منظمات خرين صغار د فيمينيست باش يتجمعو كاملين يوليو المجلس الوطني د العيالات د غانا، لي كان محكم فيها الحزب الحاكم.
محمد جودار
ف لجمعيات
تنتاخب ف 2009 كاتب عام د جمعية ولاد شوهادا د ستيقلال ف دارلبيضا.
كوامي نكروما
سياسة الأسرة و سياسة ديال حقوق العيالات
غادي يتدارو مقاعد جداد ف 1959 و 1960 مخصصة للعيالات ف لبرلمان. واحد شوية ديال العيالات غادين تجيهم ترقية باش ولاو فاللجنة المركزية ديال الحزب د نكروما. و غادي يكون واحد المجهود باش يسهل الدخول د العيالات ف الجامعة و بعض المهن بحال الزراعة و التجارة و خصوصا فالطب والقانون.
محمد جودار
پوليميك
ف 2009، قبل من لفينال د دوري أبطال لعرب بين لوداد لبيضاوي ؤ ترجي تونسي، ضرب جودار رايس د لجنة تنضيم د لوداد عبد لحميد حسني طّاسيلي قدام نّاس لي حاضرين حيت ماخلاهش يڭلس ف لمنصة شرفية. بجوجهم من بعد دارو شيكاية عند لبوليس.
كوامي نكروما
النظام السياسي
القمع ديال اليمين السياسي كان غادي و كيتزاد : تشدو بزاد ديال القادة د المعارضة و كان تبزز عليهم انهم يهربو للمنفى (بحال كوفي بوسيا زعيم د حزب الديمقراطيين المتحد). ف عام 1961، قررات الحكومة أنها تزيد الحد الأدنى د الأجور بنسبة 5% باش يمولو مشاريح تحديث البنية التحتية. هاد القرار كان ماعجبش النقابات لدرجة بزاف ديال رجال الأعمال و القادة السياسيين علنو علا ثرواث ديالهم علنا، بلاما يطلبو منهم يساهمو كتر. و بسباب هادشي، ناضو إضرابات لي قمعتها الحكومة و تشدو 17 نقابي. نكروما قدر يهرب من جوج محاولات ديال الاغتيال ف غشت 1962 و يناير 1964، و هادشي تسبب أنه يمرض نفسيا و غاتولي فيه الپارانويا. شويا مورا هادشي، تشدو ڭاع البرلمانيين ديال المعارضة، الصحافة ولات عليها الرقابة، و استقلال القضاء تاهوا نقص، و اتاهمو المعارضين د النظام انهم كيشجعو علا هاديك ثقافة الشخصية (ولاو الأنصار د كوامي كيسميوه  أوساجيفو لي كاتعني "المنقذ) و حاول حتا يحيد التأثير الأصول القبلية كعامل د التمييز.
محمد جودار
پوليميك
ف دجنبر 2019، خرجات ڤيديو د جودار بان فيها مابغاش يعطي ل لكونطرول لورقة ديال تران ؤ هدد باش يعيط ل لمودير ديالو. صّحافة عتابرو بلي لفعلة لي دار راها إهانة ل موضاف كيدير خدمتو. دار جودار موراها توضيح قال فيه بلي لڤيديو حرّف شنو وقع بصاح ؤ بلي راه عطا لورقة ل لكونطرول حيت موالف يديرها.
كوامي نكروما
النظام السياسي
الحزب د كوامي غادي يولي ف 1964 حزب وحيد "مفتوح لڭاع الغانيين من جميع الطبقات الاجتماعية و من جميع الإيدولوجيات" و هادشي كينطابق معا الأفكار و الرؤية ديال نكروما (لي علن علا راسو بلي هوا رئيس مدى الحياة) باش ينفي المصالح لي مختالفين و متضاربة فوسط مجتمع واحد. ف نظرو أن إفريقيا قبل الاستعمار كانت منظمة علا واحد النمط "مجتمعي" فالحياة، و ملي مشا الاستعمار غادي يخلي القارة أنها تتطور بشكل طبيعي نحو مجتمع متساو بلا صراع الطبقات.وصلة=https://fr.wikipedia.org/wiki/فيشي:1989_CPA_6101.jpg|تصغير|تصويرة ديال كوامي نكروما فتانبر سوڤياتي د 1989
السقوط ديالو و المنفى
24 فبراير 1966، ملي كان مسافر ف شينوا، غادي يديرو العسكر نقيلاب علا نكروما بلاما يقاوم، هاد النقيلاب كيقولو بلي ممكن يكون معاون من طرف CIA. غادي يمشي ل ڭينيا و غادي يلجئ عند صاحبو سيكو توري لي غادي يقتارح عليه من نييتو انه يولي رئيس ديال البلاد معاه. غادي يصاوب واحد دار النشر لي غادي يتبدا تصدر نظريات ديالو الثورية و كتوبة ديالو علا الپان افريكانيزم و الوحدة الإفريقية. ف 27 أبريل 1972 غادي يموت ف سبيطار ف بوخاريست ب كونصير د لمعدة.
مورا لموت ديالو
ف 1992، الرئيس جيري راولينڭز غادي يصاوب ضريح ديال كوامي نكروما ف أكرا تكريما ليه، و غادي يساهم باش تعطيه الصورة ديال الأب المؤسس د غانا، و أنه رمز ديال پان افريكانيزم و مناهض د الاستعمار. الضريح ديالو هو ليوم من أهم المعالم ديال العاصمة د غانا.
ف دجنبر 2010، الرئيس جون ايڤانز اطا ميلز غادي يصاوب واحد الحقل جديد د النفط ف البحر، لي غادي يرجع غانا بلد مصدر د الپيطرول. السفينة د المساندة اللوجيستيكية ديال هاد الحقل غادي يسميوه كوامي نكروما.
بسطيلة
البسطيلة ولا الپاستيلا طبق مغريبي، و هي نوع من المعجنات المصنوعة من العجينة و عامرة بالبصلة، لحم الحمام (ولا الدجاج، الديك الرومي، ولا لحوت و لماكلة د لبحر) طايب ف زّعفران، المعدنوس و القزبور، البيض المسلوق واللوز، و مخلط الحلو و المالح معا القرفة.
لأصل ديال لبسطيلة غالباً ف لمغريب، و ب تّحديد ف مدينة فاس و نّواحي ديالها، ولاكين يقدر يكون شي تأتير أندالوسي. ف غرب دزاير كانلقاو لبسطيلة ب دّجاج لي دخلات ل تماك ف وقت معطّل، حيت مامدكوراش ف كتوب طّياب لقدام على لكوزينة دّزايرية.
لاكتانتيوس
لوكيوس كايكيليوس فيرميانوس (ب لّاتينية ') لمعروف ب لاكتانتيوس (ب لّاتينية ') (مزيود ف جوايه 250، مات ف جوايه عام 325) هوّا كاتب أمازيغي مسيحي ب تقافة بونيقية رومانية. لاكتانتيوس من لكتّاب لمسيحيين لّولين لي ساهمو ف تأسيس لمسيحية كيما كانعرفوها دابا. كان أيضاً مستشار د لإمبراطور قسطنطين لّول، ؤ ساهم ب داكشي ف سّياسات لمسيحية لّولة د لإمبراطورية، ؤ كان تا موعلّيم د ولد قسطنطين كريسپوس. أهم عامال ديالو هوّا لمؤسسات رّبانية لي كيدافع فيه على لمسيحية ضد نتيقادات ديال لوتنيين.
بسطيلة
لبسطيلة تّقليدية كاتكون مصاوبة ب لحم لحمام، ؤ كاتكون كبيرة بزاف بحيت كاتوكّل 10 د نّاس. لمصاوبة د هاد لبسطيلة ف لقديم كانت كاتطلب تعاون ديال فرقة د طّباخا، ؤ كانت من لأكلات لمفضلة ديال لفاميلات لمرفّحة، ؤ ف سّتيقبالات و لمأدبات د لقصور عند سّلالات لملكية لي حكمات لمغريب.
تقدر تكون صناعة لورقة، لي كاتدخل ف لمصاوبة د لبسطيلة، أتّرات على تطور معجنات ؤروپية مشهورة دابا بحال ميلفوي ف فرانسا و سفوڭلياطيلي ف طّاليان.
لأصل
كاينين بزاف لإدعاءَات على لأصل د لبسطيلة، شي وحدين كيحطوه ف بلايص بعاد على لمغريب، متلا ف الشينوا، و بلي جابوه لعرب معاهوم ف لفتوحات ديال لقرن 8. واحد لفرضية خرة كاتڭول بلي لبسطيلة أصلها طبق أمازيغي ديال دّجاج لمطبوخ ف زّعفران، عندو نفس سّمية، ؤ بلي لعرب ف لفتوحات جابو معاهوم لفن ديال صناعة لورقة ؤ مكونات خرين من شّرق لأوسط. ولاكين أقوى لفرضيات كاتحط لأصل ديال هاد لأكلة ك نتيجة د التفاعل مابين لكوزينة لمغريبية و لكوزينة لأندالوسية.
لفرضية لأندالوسية
وحدة من لفرضيات ديال لأصل لأندالوسي د لبسطيلة ديالت لمؤرخ د لماكلة رودولف ڭريڤي، لي ڭال بلي لجدة د لبسطيلة هيا واحد لأكلة أندالوسية سميتها "الجذابة". هاد لفرضية ترفضات من طاراف باحتين خرين حيت بزاف د لمدون لي هاجرو ليها لموريسكيين بحال تطوان، ؤ تا مدون د غرب دزاير، ماعرفاتش لبسطيلة ف وقت مبكّر، و مادخلاتها تا هاجرو عائلات فاسية ل تماك. كيبان من هنا ديجا بلي لأصل د لبسطيلة يقدر يكون هوّا مدينة فاس.
دليل أخور ضد لأصل لأندالوسي د لبسطيلة هوّا طريقة التحضير و لمكونات. حيت لكوزينة د شمال إفريقيا معتامدة على سّمن و زّبدة، لي كاتدخل ف مكونات لبسطيلة، ف لوقت لي لجذابة كانت كاتصاوب ب زّيت، كيما لأكلات لأندالوسية بشكل عام. تال هادي 250 عام كانت زّبدة ف ؤروپا كاتّعتابر مادة طبية، و رّومان ؤ ليونانيين لقدام كانو كيعتابرو زّبدة "لماكلة ديال لمهيمجين"، و ف لقرون لوسطانية كانو غير لفوقارا لؤروپيين لي كياكلوها. لمصاوبة د لجذابة تاهيا ماشي بحال لبسطيلة، حيت لوراق ديالها كيكونو غلاض، ؤ ماكايتّستعملش فيهوم لبيض كيما لبسطيلة.
يلا كانت لجذابة لعبات دور ف تطوير لبسطيلة، غادي تكون غير ف تخدام لّوز و سّكار. و يلا كانت لجذابة هيّا لأصل لموباشير ديال لبسطيلة، ماكاين تا شي سبب لاش غادي تبدل سميتها على غفلة ملي تدوز ل لمغريب، و سيرتو تولي سميتها عندها أصل لاتيني، لي مامدكورش ڭاع ف لكتوبا د طّياب لأندالوسي. خوصي خاڤيير سيموني ب لموقابيل كيڭول ف كتابو Glosario de voces ibéricas y latinas usadas entre los mozárabes بلي كلمة bestila كانت موجودة ف لموزارابية، ؤ كاتعني "خبزة صغيرة"، ؤ أصلها من لّاتينية.
لفرضية لفاسية
بزاف لي كيشوفو كلمة "بسطيلة" ؤلا "پاستيلا" كيمشي عقلهوم ديريكت معا أصل سپنيولي ؤلا موزارابي (من لموزارابية، لهجة لاتينية أندالوسية كانو كيهضروها لموريسكيين) ديال لكلمة، ؤ كينساو بلي واحد لوقت لّوغة لّاتينية كانت مهضورة ف لمدون د لمغريب، ف لفترة د قبل لإسلام، ؤ تا لقرون لّولة د لفترة لإسلامية. لفرضية لمضادة إدن تقدر تكون بلي سّمية د هاد لأكلة جاية نيشان من لّاتينية لي كانت مهضورة ف لمغريب، سيرتو مدينة وليلي، لي بعيدة ب 60 كيلوميطر من فاس. لمدينة د فاس نيت بعدما تأسسات، عمّروها ف لّول قبائل أوربة لأمازيغية لي هاجرو من وليلي معا إدريس تّاني، و لي كانو بدلو دينهوم من لمسيحية ل لإسلام. لكلمة لّاتينية ، پاستيلوم، لي كاتعني "لخبزة صّغيرة"، تقدر تكون هيّا لأصل ديال پاستيلا ؤلا بسطيلة.
لپاستيلوم كانت واحد لخبزة ؤلا كعكة مدوّرة لي كانت كاتّعطا قربان ل لأرباب د رّومان ف إطار طّقوس د لعبادة لوتنية لي كانت منتاشرة ف لإمبراطورية الرومانية، بما فيها إقليم موريطانية الطنجية ف شمال لمغريب. هاد لخبزة ؤلا لكعكة تقدر تكون عطات معجنات ب نواع مختالفين ف مناطق بحال ف سوريا، أناطوليا و فرانسا، لي معا مرور زّمان غبرات ؤ مابقا ليها أتار. ف لقرن 12 ف فرانسا متلا، كانو أنواع د لمعجنات سميتهوم pastillus، ؤلا wastellus، ؤلا gastiel كاتعمّرو ب لّحم ؤلا لحوت، ؤ كيتّعتابرو أكلات ديال لّوكس لي كياكلوهوم غي لأرسطقراطيين. ف لڭزاير لبريطانية لماليك د سكوطلاندا ويليام لملقب ب السبع حط طبق سميتو wastelli dominici فاش عرض على لماليك د النڭليز ريتشارد قلب السبع. بزاف د لباحتين حاولو يلقاو رابط مابين هاد "لبسطيلات لقديمة" من جيهة و لجذابة و لبسطيلة لمغريبية من جيهة خرة، ولاكين ماكيبانش بلي كاين شي رابط موباشير بيناتهوم.
كاينة إمكانية خرة ل لأصل د لبسطيلة، لي هيّا واحد لمعجنة أمازيغية د لأطلس لمتوسط كاتسما "تارخدولت"، لي كاتعمّر ب لبڭري ؤلا لغنمي، ؤ كاتكون فيها لقرفة، لبيض، زّبدة ؤلا سّمن. ولاكين صعيب نعرفو فوقاش بانت هاد لأكلة تاهيا، ؤ تقدر تكون تارخدولت غير تنويع أطلسي ديال لبسطيلة.
لي كيزيد يدعم لفرضية د لأصل لفاسي ديال لبسطيلة هوّا ببساطة لعدد لكبير د تّنويعات د هاد لأكلة ف لكوزينة لفاسية، لي ماكانلقاوهاش ف مدون خرة، ؤلا دخلات ليها معطّلة. بعض هاد تّنويعات غبرات ف مرة ؤلا قليل فاش كاتصاوب، بحال لبسطيلة ب لخليع، لبسطيلة ب لكفتة و سّمن، ؤ غيرها. لبسطيلة ب لحوت ب لموقابيل هيّا تنويعة لي تّختارعات غير ف لقرن 19 ؤلا 20، ملي هاجرو عائلات فاسية ل مدون ساحلية بحال كازا و رّباط.
لانتشار
تاتعتابر لبسطيلة أكلة وطنية ف لمغريب ورمز من رموز لكوزينة لمغريبية وعندها بلاصتها تا ف لكوزينة دّزايرية. ورقة البسطيلة ف لمغريب كاتسما "الورقة" و كاتكون رقيقة وتتشبه ل "الديول" ف دزاير و "البرواك" ف تونس، وهي ضرورية باش تڭاد البسطيلة.
بسطيلة الحوت
بسطيلة الحوت تيكون فيها الحوت و فواكه البحر و الشعرية.
نواع تالبسطيلة
تتصنع البسطيلة بنواع مختالفة، منها لحم الحمام و الدجاج و الحوت و لماكلة د البحر، و منها الحلو بالسكر و الحليب و ما زهر، و تتقدم بشكال مختالفة منها طبق تقليدي ومنها كاسات (كاپ كيك) ولا ملوية فورقة.
1244
1244 هوّا عام مكبس ف تّقويم لڭريڭوري بدا نهار جمعة ؤ سالا نهار سبت. هوّا لعام نمرة 1244 ف لإيرا لعامة ؤ لفترة د بعد لميلاد، نمرة 44 ف لقرن 13، ؤ نمرة 5 ف لعقد ديال عوام 1240.
1244 كيوافق 641-642 ف تّقويم لهيجري ؤ 2194 ف تّقويم لأمازيغي ؤ 11244 ف تّقويم لهولوسيني.
تنبر
تصغير|تنبر د [[روسيا على لڭروپ B لي كان فيه لمغريب ف كاس لعالم 2018]] تّنبر هوّا طرف صغير د لوراق لي كاتصدرو لبوسطة، ؤلا شي إدارة لي مسموح ليها قانونياً باش تصدّر ؤ تبيع تّنابر د لموراسلات، باش تغطي لمصاريف د تّسجيل ؤ لمصيفطة ديال لبريات ؤلا لكوليات. تّنابر تّختارعو أول مرة ف نّڭليز.
كاينين ناس عندهوم هواية ديال جمع تّنابر، ؤ هاد لهواية نقدرو نسمّيوها تاتنبريت.
فتح الله لمغاري
فتح الله لمغاري (مزيود ف 1940 ف فاس، توفّا ف 3 شتنبر 2022) موغني و مولحّين و كاتب كلمات د لأغاني مغريبي، لي كيتّعتابر من رواد لموسيقا ف لمغريب. عندو بزاف د لأغاني لمشهورين عند لمغاربا بحال "رجال الله" و "كاس لبلار" و ضاعت لي نوارة". ولاكين يمكن أشهر وحدة هيا "نداء لحسن" لي دارها مور لإعلان د لماليك لحسن تّاني على لمسيرة لخضرا ف 1975.
حياتو
كبر فتح الله لمغاري ف وسط عائيلة مهتمة ب لموسيقا. بعدما شد لبكالوريا ف 1958 من ليسي مولاي دريس ف فاس، لتاحق ب لمدراسة لإدارية، ؤ موراها خدم ف وحدة من لمؤسسات ديال مكتب لأبحات ؤ لمساهمات لمعدنية ؤ ولا كاضر فيها.
1256
1256 هوّا عام مكبس ف تّقويم لڭريڭوري بدا نهار سبت ؤ سالا نهار لحد. هوّا لعام نمرة 1256 ف لإيرا لعامة ؤ لفترة د بعد لميلاد، نمرة 56 ف لقرن 13، ؤ نمرة 7 ف لعقد ديال عوام 1250.
1256 كيوافق 653-654 ف تّقويم لهيجري ؤ 2206 ف تّقويم لأمازيغي ؤ 11256 ف تّقويم لهولوسيني.
ميشليفن
تصغير|300x300بك|ميشليفن ف شتوة. جبل ميشليفن (ولا غير ميشليفن) هي فوهة بركانية طافية جات علا علو د 2036 ميترو حدا إفران ف جبال لأطلس لمتوسط ف لمغريب. هي وحدا من جوج محطات د سكي ف لبلاد، معا ؤكايمدن.
لموضع
واصل لعلو د جبل ميشليفن ل تقريبان 2036 ميترو ؤ جا بعيد ب تقريبان 21 كيلوميطر من لجانوب د إفران ؤ تقريبان 24 كيلوميطر من لجانوب شرقي د أزرو. ؤ بعيد علا مدون لكبار د فاس ؤ مكناس ب 85 ل 90 كيلوميطر. بعيد عليه جبل هبري غير ب 8 كيلوميطر ف لجانوب لغربي.
سياحة
ميشليفن هو طرف من لپارك لوطني د إفران. ب نسبة لمغاربا، كيتعتابر بلاصة معروفة لخروج خصوصا ل نزاهة ف صّيف ؤ ل سكي ؤ زليق ف شتوة.
346 قبل لميلاد
346 قبل لميلاد هوّا عام ف تّقويم ليولياني ف لفترة د قبل لميلاد، نمرة 5 ف لقرن 4 قبل لميلاد، ؤ نمرة 4 ف لعقد ديال عوام 340 قبل لميلاد.
346 قبل لميلاد كيوافق 998 ق.هـ-997 ق.هـ ف تّقويم لهيجري ؤ 605 ف تّقويم لأمازيغي، ؤ 408 ف تّقويم رّوماني، ؤ 9655 ف تّقويم لهولوسيني.
محمد لفاسي
محمد الفاسي (مزيود ف 1908 ف فاس، مات ف 1991) هوّا كاتب ؤ موطرجيم ؤ ؤستاد مغريبي، لي كان حتا أول وزير ديال تّعليم ف تّاريخ د لمغريب. عندو بزاف د لكتوبا ؤ طّراجيم ب لعربية ؤ لفرنساوية، ؤ كان حتا من لموقاومين ل سّتيعمار لفرانساوي ل لمغريب، ؤ سنا علا لواتيقة د لموطالبة ب سّتيقلال.
حياتو ؤ لكاريير ديالو
محمد الفاسي بدا تّعليم ديالو ف فاس، ؤ مشا من بعد ل فرانسا باش يكمل قرايتو، فين خدا لّيصونس ف جاميعة سّوربون. ؤ موراها ميتريز من معهد دّيراسات شّرقية ف پاري. تمّاك أسس جمعية طّلابية ل دّيفاع علا لمغريب ضد سّتيعمار لفرانساوي، ؤ ساهم ف تأسيس "جمعية طلاب شمال إفريقيا" تّقافية. كان حتا ف لّجنة تّحضيرية ديال لمؤتمر تّالت ل طّالابا د شمال إفريقيا لمسلمين عام 1933. هاد لمؤتمر ساهم ف تعميم لحتيفال ب عيد لعرش ف لمغريب كامل، وخا كان تضييق من سّلطات لفرانساوية. ؤ ساهم ف تأسيس "جمعية تّقافة لعربية" لي كان من بين لأهداف ديالها توحيد طّالابا لعرب من لخاليج تال لأطلس، ؤ تلاقا ف جونيڤ معا لكاتب ؤ لموفكير لّبناني شكيب أرسلان، واحد من لمؤسسين ديال لقومية لعربية.
بعدما رجع ل لمغريب، خدم محمد الفاسي كا ؤستاد ف كازا، ؤ موراها ف ليسي مولاي يوسف ف رّباط، ف معهد الدروس العليا، ؤ من بعد ف لمعهد لمولوي لي أسسو لماليك محمد لخامس باش يقراو فيه لؤومارا. ؤ ولا مودير ديال جاميعة لقرويين ف فاس.
محمد الفاسي كان هوّا لي مكلف ب لموراسلات مابين لماليك محمد لخامس ؤ لقيادة ديال لحاراكة لوطنية، ؤ كان مشارك ف جّتيماعات سّرية لي منها خرجات لواتيقة د لموطالبة ب سّتيقلال ف 11 يناير 1944، لي حتا هوّا كان من نّاس لي وقّعو عليها، هوّا ؤ مراتو مليكة الفاسي.
مورا سّتيقلال د لمغريب، شد محمد الفاسي لمنصب ديال وزير تّعليم ؤ شّباب ؤ رّياضة ف 1955، شّي لي كيجعلو أول وزير مغريبي د تّعليم مورا سّتيقلال ؤ ف تّاريخ د لمغريب. عام 1958 ولّا رائيس د لجاميعة لمغريبية ؤ لبحت لعيلمي، ؤ رائيس لمجلس تّنفيدي ف ليونيسكو من 1958 تال 1966، ؤ عضو ف دّيوان لمالاكي.
لأعمال ديالو
محمد الفاسي عندو بزاف د لأعمال لمكتوبة ؤ لمطرجمة، يمكن واصلة ل 300، ب لعربية ؤ لفرانساوية. من بينها:
مليلية
مليلية (ب لأمازيغية ⵎⵔⵉⵛ، مريش ؤلا ⵎⵍⵉⵍⵜ، مليلت) مدينة مستاقلة تابعة إدارياً ل سپانيا على ضّفة شّمالية د لمغريب، جات على بعد ديال 14 كيلوميطر تقريبان من ناضور (~16 كيلوميطر صوݣان). مليلية من بين لبلايص لقلال ف إفريقيا لي باقة تحت حتيلال سپنيولي ؤ ؤروپي، لوخرين هوما سبتة، ݣزاير لكاناري ؤ شي ݣزاير قلال مامسكونينش.
ف لعصور لقديمة، مليلية كانت معروفة ب سميت "روسادير" ؤ كانت من ديما مخدّمة كا مرسا د لباطوات. طاحت ف يد سپانيا ف 1497، ؤ من تما بقات تابعة ليها وخا كانو محاولات ديال لمغاربا باش يردّوها. وحدة ف هاد لمحاولات، فوقت حرب رّيف، قرّبات تصدق ب قيادة محمد بن عبد الكريم الخطابي ف 1921. ف يوليوز 1936، كانت مليلية من لمدون لّولين ف سپانيا لي ناضو ضد لجبهة شّعبية، ؤ ساهمات ب داكشي ف لبدية ديال لحرب لأهلية د سپانيا. فاش لمغريب خدا ستيقلالو على سپانيا ف 1956، خلّات مليلية ؤ مارجّعاتهاش ل لمغريب، بحال أراضي خرة لي كانت مغريبية تاريخياً. ف 1995، قبلات لحوكومة د سپانيا باش تعطي ل مليلية ؤ سبتة حوكم داتي ف إطار سّيادة د سپانيا.
لقتيصاد د مليلية معتامد على ليكسپور ديال لحديد لي كيتمنجم ف جبال رّيف، ب لإضافة ل لميطالورجي، تّيكستيل، ؤ تاخرّازت. سّرابس، سيرتو سّياحة، حتا هوما كيلعبو دور متزايد ؤ كيشكلو جزء موهيم من لقتيصاد د لمدينة. جوج تلات ديال سّكان د مليلية كاطوليكيين، ؤ لما باقي أغلبية مسلمين.
حمد سلطان
حمد سلطان، بلأمازيغية ⵃⵎⴰⴷ ⵙⵍⵟⴰⵏ، (تولد ف 17 يونيو 1978 ف تارودانت) هو ملحن ومخرج دلأغاني و مغني مغريبي. سلطان واحد من لمغنيين اللي بانو مع لموجة د نايضة، و تيغني بالشلحة و الدارجة و لفرونسي و لونڭلي. ف 2012، ربح سلطان لجائزة د "أحسن فنان ف الشرق لأوسط وشمال إفريقيا" من عند إم تي ڤي ، و ف 2013 ربح أحسن فنان ديال لپوپ من عند ميديطيل ف لمغريب.
لأغاني ديالو
حمد سلطان عندو تال دابا 3 د لألبومات، فيها بزاف د لأغاني لمعروفة، منها:
عبد اللطيف وهبي
عبد اللطيف وهبي (28 يوليوز 1961، تارودانت - ) هو سياسي وموحامي مغريبي. هو دابا عضو ؤ أمين عام فلحيزب د لأصالة ولمعاصرة من 9 فبراير 2020. تعيّن وزير د لعدل ف لحوكومة د أخنوش ف 7 أكتوبر 2021.
السياسة
خدا عبد اللطيف وهبي كرسي فلبرلامان ف 2011 على الدايرة ديال تارودانت الشمالية. تنتاخب رايس ديال لفرقة النيابية فحزب لأصالة ولمعاصرة مابين 2011 و 2013 ، وكان رايس ديال اللجنة د لعدل والتشريع ف2013 و 2014. كان عندو الدور ديال النايب الرابع د الرايس د مجليس النواب مابين 2014 و 2016. تاقو فيه لمصوتين وولا برلاماني للمرة التانية على تارودانت الشمالية ف 2016. زيادة على هادشي، كان رايس ديال اللجنة لمغريبية اللي تدار على دوك اللي وحلو ف لعيراق و سوريا.
322 قبل لميلاد
322 قبل لميلاد هوّا عام ف تّقويم ليولياني ف لفترة د قبل لميلاد، نمرة 1 ف لقرن 4 قبل لميلاد، ؤ نمرة 8 ف لعقد ديال عوام 320 قبل لميلاد.
322 قبل لميلاد كيوافق 973 ق.هـ-972 ق.هـ ف تّقويم لهيجري ؤ 629 ف تّقويم لأمازيغي، ؤ 432 ف تّقويم رّوماني، ؤ 9679 ف تّقويم لهولوسيني.
1258
1258 هوّا عام ف تّقويم لڭريڭوري بدا نهار تلات ؤ سالا نهار تلات. هوّا لعام نمرة 1258 ف لإيرا لعامة ؤ لفترة د بعد لميلاد، نمرة 58 ف لقرن 13، ؤ نمرة 9 ف لعقد ديال عوام 1250.
نزار بركة
نزار بركة (6 فبراير 1964، الرباط - ) هو قتيصادي وسياسي مغريبي. هو دابا عضو فلحيزب د ليستيقلال من 1981.
السياسة
دخل لحيزب ليستيقلال من 1981، ودوز بزاف ديال لمسؤوليات فلحيزب. تنتاخب رايس ديال لمجليس لوطني ف 1989، وداز للجنة لمركزية وتريّسها من 1998 حتال 2003 فاش ولّا عضو ديال اللجنة التنفيدية.
كان وزير ديال لقتيصاد ولمالية ف لحوكومة د بنكيران من 3 يناير 2012 حتال 9 يوليوز 2013.
ف2012 ختارتو لمجلة ديال "ذي بانكر" (بالنݣليزية: The Banker) أحسن وزير د لقتيصاد فلمينطاقة ديال الشرق لأوسط وشمال أفريقيا.
1259
1259 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1259 ف لإيرا لعامة ؤ لفترة د بعد لميلاد، نمرة 59 ف لقرن 13، ؤ نمرة 10 ف لعقد ديال عوام 1250.
1259 كيوافق 656-658 ف تّقويم لهيجري ؤ 2209 ف تّقويم لأمازيغي ؤ 11259 ف تّقويم لهولوسيني.
مهرجان آنتولد
مهرجان آنتولد (ب Untold Festival) هو أكبر مهرجان د لموسيقى الإلكترونية لي كيدار كل عام ف كلوج أرينا، كلوج-ناپوكا، ف رومانيا. و تّختار كأفضل مهرجان رئيسي ف حفل توزيع جوائز المهرجان الأوروپي ل عام 2015. كيجيوالضياف من مجموعة كبيرة ديال البلدان الأوروپية، بالإضافة ل آسيا و أمريكا الشمالية.
تاريخ
كيشير الموقع الرسمي ديال مهرجان آنتولد على أن الإصدارات مقسمة لفصول.
آنتولد: النسخة 1
تدارت النسخة الأولى من المهرجان ف عام 2015 بشكل رئيسي ف كلوج أرينا، منين عينو كلوج ناپوكا عاصمة الشباب الأوروپية.
الفنانين الرئيسيين لي قدمو عروضهم هما: Armin van Buuren و Avicii و David Guetta و Dimitri Vegas & Like Mike و ATB. ومن الفنانين المسرحيين لاخرين: Duke Dumont و Fedde Le Grand و Lost Frequencies و Sasha و Sunnery James و Ryan Marciano و Tinie Tempah و Tom Odell و John Newman و Fatman Scoop و Tujamo و John Digweed و Patrice و Boney M و Culture Beat و East 17 ، و خرين.
جاو ل لمهرجان ف ربع يام كتر من 240.000 شخص.
وحقق إيرادات قدرها 20 مليون يورو.
آنتولد: النسخة 2
تدارت ما بين 4 و 7 غشت 2016.
أوائل الفنانين لي تم الإعلان عليهم ل نسخة 2016 هما: Tiësto, Hardwell, Martin Garrix, Dimitri Vegas & Like Mike و Armin van Buuren, مع Afrojack. كان أداء الفنانين المباشرين لاخرين: Dannic, Fedde Le Grand, Naughty Boy, Lost Frequencies, Faithless, Parov Stellar, Scooter, Ella Eyre, James Arthur, Kwabs, Labrinth, John Digweed, Sasha, Nneka و Tujamo.
تدارت ف ربع يام ف وسط كلوج ناپوكا و شمل 10 منصات. حضر كتر من 30 ألف أجنبي نسخة عام 2016. جدب المهرجان نفسو بنادم قوامو 300.000 شخص على مدار ربع يام.
آنتولد: النسخة 3
تدارت ما بين 3 و 6 غشت 2017.
تباعو كتر من 330.000 تيكي.
آنتولد: النسخة 4
تدارت ما بين 2 و 5 غشت 2018.
أول الفنانين لي تم الإعلان عليهم ل نسخة 2018 هما: Black Eyed Peas, KSHMR, The Prodigy, Bonobo, Afrojack, Armin van Buuren, Alesso, Dimitri Vegas & Like Mike, Diplo, Kygo, The Chainsmokers, Jason Derulo, Tiësto, Fedde Le Grand و Steve Aoki.
آنتولد: النسخة 5
أول الفنانين لي تم الإعلان عليهم ل نسخة 2019 هما: Robbie Williams, Martin Garrix, David Guetta, Bastille, James Arthur, Dimitri Vegas & Like Mike, Timmy Trumpet, Boris Brejcha, Silenzio و Tale Of Us.
جاو ل لمهرجان ف ربع يام كتر من 370.000 شخص.
آنتولد: النسخة 6
تدارت النسخة السادسة من آنتولد ف عام 2021، 9-12 شتنبر، وتم تأجيل الحدث بسباب جايحة COVID-19.
آنتولد: النسخة 7
تدارت النسخة السابعة من المهرجان ف الفترة من 4 ل 7 غشت 2022. العناوين الرئيسية كانت J Balvin و Anne-Marie ومجموعة كبيرة من منسقي الأغاني: Kygo و Lost Frequencies و David Guetta و Steve Aoki و Dimitri Vegas & Like Mike و Tujamo و Paul Kalkbrenner.
جاو ل لمهرجان ف ربع يام كتر من 360.000 شخص. ف 2016 رجع آنتولد السفير الدولي ل رومانيا و ترانسيلڤانيا، أرض دراكولا. البراصلي لي خداو لمشاركين عطاهوم لإمكانية باش يشوفو بزاف د المآثر التاريخية فابور ولا بتمن هابط.
پلاج مانسمان
الأصل ديال التسمية
الأصل ديال التسمية ديال هاد لپلاج كاترجع لإسم عائلة ألمانية ستوطنات هاد لبلاصة، متكونة من 6 ديال لخوت، سكنو فالمغريب قبل من لحماية الفرنسية على المغريب، فالوقت لي كان فيه التنافس الإمبريالي على المغريب. لخوت مانسمان خدموا على مشروع مصنع ديال لمَّاس ف مدينة لمحمدية (فضالة قبل)، و كانو معطيين ليهم بزاف ديال لإمتيازات خلاتهم يملكو بزاف دالأراضي ديال لفلاحة على الشط ديال المحمدية، بالخصوص على الشط ديال پلاج مانسمان ، لكن الاتفاق لي كان بين فرنسا وألمانيا، دفع عائلة مانسمان تتخلى عن هاد المنطقة لعائلة هيرسنت لفرانساوية. <mapframe latitude="33.710418" longitude="-7.370453" zoom="13" width="200" height="100" align="left">{ "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ -7.368551,         33.710508        ]      }    }  ] }
لبلاصة
وصلة=//upload.wikimedia.org/wikipedia/commons/thumb/2/28/صورة لصياد بالقصبة من شاطئ مانسمان.jpg/220px-صورة لصياد بالقصبة من شاطئ مانسمان.jpg|تصغير|تصويرة ديال صياد بالقصبة من پلاج مانسمان هاد لپلاج كاين فالجماعة د لمحمدية، العمالة د لمحمدية، فالجهة ديال دار البيضا السطات، بين لپلاج ديال ميرامار، و لپلاج ديال مونيكا. بعد الماريا، كاتبان حدا لپلاج جزيرة من الحجر سميتها جزيرة مانسمان، فيها لأكواخ ديال الصيادين.